十七年，襄子與趙、韓、魏共分范、中行地以為邑。當是時，晉國政皆決襄子，晉侯不得有所制。遂有范、中行地，為諸卿最強。時襄子欲伐仇由，而道難不通。乃鑄大鐘遺仇由之君，仇由之君大悅，除道將納之。赤章曼枝曰：「不可。此小之所以事大也，而今也大以來，卒必隨之，不可納也。」仇由之君不聽，遂納之。赤章曼枝因斷轂而驅，至於齊七月，而仇由亡矣。